Ficus sakalavarum

Ny Ficus sakalavarum dia karazan-javamaniry mamony, ao amin' ny fianakaviana Moraceae. izay atao amin' ny teny malagasy hoe adabo. Anarany ara-tsiansa taloha koa ny hoe Ficus cocculifolia. Ao amin' ny zana-bondron-karazana Sycomorus izy io, izay ahitana karazana Ficus manana ravina lehibe sy voany lehibe.

 Toetoetrany 
Miseho amin' ny endrika hazo, matetika lehibe, ny Ficus sakalavarum. Mahitsy ny vatany. Lehibe ny raviny, hatramin' ny 15 sm, sady rakotra volovolo indrindra fa raha mbola tanora. Lehibe ny voany izay manana savaivo hatramin' ny 10 sm, manana tahom-boany matevina, rakotra volovolony amin' ny voalohany, avy eo miala ireo volovolo ireo, ary miova ho mavo rehefa masaka.

 Faritra sy toerana aniriany 
Miparitaka be eto Madagasikara izy io. Amin' ny tany mando na amoron-drano indraindray no tena tiany aniriana, ary hita na dia any amin' ny faritra atsimo-andrefana izay somary maina koa izy io.

 Jereo koa 

 Ficus
 Adabo
 Amontana
 Aviavy
 Fihamy

Sokajy:Hazo